Ajinomoto

() ialah sebuah syarikat Jepun yang mengeluarkan perasa makanan, minyak masak, makanan, dan farmaseutikal. Terjemahan harfiah untuk Aji no Moto ialah "Intipati Rasa". Nama ini telah dipergunakan sebagai cap dagangan untuk keluaran monosodium glutamat (MSG) syarikat. 

Ajinomoto kini mengeluarkan sekitar 33% daripada MSG di dunia, dengan hasil tahunan sebanyak AS$9.84 bilion. Syarikat ini aktif di 23 buah negara dan wilayah di seluruh dunia, dan menggaji sekitar 24,861 orang pada tahun 2004. 

Perasa monosodium glutamat (MSG), keluaran pengenalan syarikat Ajinomoto, pada asalnya dipasarkan di Jepun pada tahun 1909 selepas ditemui dan dipaten oleh Kikunae Ikeda. Syarikat itu dengan pantas berkembang ke negara-negara yang lain, dengan Ajinomoto USA, Inc. ditubuhkan pada tahun 1956. Sejak dari itu, Ajinomoto telah menjadi sebuah konglomerat yang meluas ke kawasan-kawasan yang lain, walaupun khususnya dalam industri makanan. Ajinomoto kini merupakan sepatah nama generik untuk MSG di sebilangan negara Asia.

Perbalahan
Pada awal tahun 2001, Ajinomoto terbabit dalam sebuah skandal di Indonesia yang mempunyai sebahagian besar orang Islam apabila syarikat itu didapati menggunakan sejenis enzim berasaskan daging babi untuk pengeluaran MSG.  Ini memberikan keertian yang ironik kepada cogan kata pengiklanan syarikat di sesetengah negara yang berbunyi: "Daripada bahan apakah Ajinomoto diperbuat?" Pada tahun 1917, sebuah khabar angin mengatakan bahawa Ajinomoto diperbuat daripada ular, tetapi ini ternyata tidak benar. Kini syarikat itu telah menukar menggunakan enzim yang dihasilkan dari kacang soya.

Pengkomplotan penetapan harga lisina
Ajinomoto merupakan salah satu ahli kartel penetapan harga lisina pada pertengahan dekad 1990-an. Bersama-sama dengan Kyowa Hakko Kogyo, dan Sewon America Inc., Ajinomoto menyelesaikan perkara ini dengan Bahagian Antitrust Jabatan Keadilan Amerika Syarikat pada September 1996. Setiap syarikat dan seorang eksekutif daripada syarikat masing-masing mengaku salah sebagai sebahagian persetujuan rayuan untuk membantu penyiasatan lanjut. Kerjasama mereka menghasilkan penyelesaian dengan Archer Daniels Midland pada Oktober 1996 sebanyak AS$100 juta yang merupakan denda antitrust yang tertinggi ketika itu.Meredith E. B. Bell dan Elena Laskin, Pencabulan Antitrust, 36 Am. Crim. L. Rev. 357 Kartel tersebut dapat meningkatkan harga lisina sebanyak 70% dalam tempoh kerjasama sembilan bulan yang pertama.James M. Griffin, Timbalan Penolong Peguam Negara, Bahagian Antitrust, Jabatan Keadilan: Rancangan Kelonggaran Moden Selepas Sepuluh Tahun: Gambaran Keseluruhan Ringkas tentang Rancangan Penguatkuasaan Jenayah Bahagian Antitrust, 12 Ogos 2003

Anak syarikat
 Ajinomoto USA, Inc. ialah sebuah anak syarikat milik penuh Ajinomoto Co., Inc.
 Ajinomoto AminoScience LLC ialah sebahagian anak syarikat Ajinomoto USA, Inc. yang membekalkan keluaran asid amino dan perkhidmatan kepada sebilangan industri pengeluaran dan penyelidikan.Laman web Ajinomoto AminoScience,  Dicapai pada 18 November 2005.

Di United Kingdom, perasa monosodium glutamat Ajinomoto dikeluarkan melalui Britannia Pharmaceuticals Limited, sebuah anak syarikatnya di United Kingdom.

Di Ajinomoto syarikat di Filipina mempunyai enam jenama.

Lihat juga
Monosodium glutamat

Rujukan

Pautan luar
 Laman web Ajinomoto Jepun
 Laman web Ajinomoto Sedunia
 Laman web Ajinomoto Amerika Syarikat

Kategori:Syarikat makanan Jepun
Kategori:Syarikat Jepun
Kategori:Syarikat yang ditubuhkan pada 1917